هاي حبايبي
جبتلكم هاذي القصيدة التحشيشية عجبتني وحبيت تقروها
تگول:
سولف قصتک نسمعها يابباي
واحنه بدورنه ياخويه نعرضهه
ونفرضهه فرض ياعمي يم نيلز
ويم توم عله جيري يصير محضرهه
تظل لينا وحيدة خلاف عدنان
ماتصبر تعيش شلون وحدهه
عله امه يدور ليش بشار
ويظل طول العمر مناطر صورهه
مايقبل ابد ساسوكي بالصار
يجر سيفه البطل واليوم يختمهه
يرضاها ضميرك ماجد يطيح
وتنصد طوبته لمن يشوتهه؟
يظل يضحك عليه كلساع بسام
چه شووت الطوبة ومايگولهه
اريد الليث الابيض يجي هسة بساع
ملك الغابة هو وعود حاکمهه
چا حصحص اجيبه يحمي هاي الگاع
شو حصحص مطي وماظن يدبرهه
دگعد ياخماسي وسمي بالرحمن
نايم ياشجاع شلون تقبلهه
اجتنه وحوش ترکض گاصده الگاع
باللولب الساحق گوم طبرهه
واذا کوجي شرد من شاف کاندال
ومن الخوف هم مرکبته عطلهه
چاشنهو يغاتي ذنب دوقفليت
هيکارو تعوفه وهو عاشگهه
چاوين السباع الماتهاب الموت
چاوين السنافر يمته نخوتهه
ولك دگعد يشامل واحسم الشوط
وسدد طوبتك بالگول گولهه